Diari Oficial de la Generalitat Valenciana


Sumari del DOGV 3361, del 29-10-1998 (1998/9168)

ORDRE de 27 d'octubre de 1998, de la Conselleria d'Economia, Hisenda i Administració Pública, per la qual es regulen les operacions de tancament de l'exercici de 1998, en relació amb la comptabilitat de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/10/27/(1)/dof/vci/html**

### Dades del document

Número de DOGV
:   3361

Data del DOGV
:   29-10-1998

Secció del DOGV
:   I. DISPOSICIONS GENERALS

Número del document
:   1998/9168


Data del document
:   27-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 27 d'octubre de 1998, de la Conselleria d'Economia, Hisenda i Administració Pública, per la qual es regulen les operacions de tancament de l'exercici de 1998, en relació amb la comptabilitat de la Generalitat Valenciana. [1998/Q9168]
  
La regulació de les operacions sobre comptabilitat de les despeses i ingressos públics de fi d'aquest exercici i les subsegüents de la seua liquidació, concretant la data d'assenyalament d'havers, fa que calga dictar les instruccions oportunes. Per això,
  
ORDENE
  
1. Assenyalament d'havers en el mes de desembre
  
Els havers i la paga extraordinària corresponent al mes de desembre seran satisfets conjuntament a partir del dia 21 d'aquest mes.
  
Les variacions i incidències del capítol I tindran entrada en les intervencions delegades fins al dia 14 de desembre, i hauran de ser comptabilitzades per aquestes fins al dia 17 com a màxim.
  
2. Aplicació pressupostària d'ingressos
  
2.1 Independentment de complir el que disposa el Decret 105/1992, de 6 de juliol, sobre recaptació de les taxes, preus públics i sancions de la Generalitat Valenciana i l'Ordre de 26 de febrer de 1993, per la qual es desplega el decret esmentat, quant a la recaptació efectuada en l'última quinzena del mes de desembre, s'haurà de transferir abans de les 11.00 hores del dia 30 del mes de desembre, ultimat l'arqueig corresponent, al compte operatiu de la Tresoreria «Generalitat Valenciana. Conselleria d'Economia i Hisenda», la recaptació haguda fins aquest dia i les intervencions delegades dels serveis territorials comptabilitzaran els ingressos transferits.
  
2.2 En els serveis centrals de les distintes conselleries en les quals queden pendents de formalitzar ingressos, tramitaran els documents propostes fins al dia 23 de desembre, data en què hauran de tenir entrada, junt amb els seus justificants, en la intervenció delegada, sense perjudici del que disposa l'apartat 5.2.
  
3. Expedició i tramitació dels documents comptables relatius a fons lliurats a justificar, justificació i reintegraments
  
3.1 Les propostes de «despeses a justificar» (fases ADOKJ i OKJ) tindran entrada com a màxim en les intervencions delegades el dia 11 de desembre.
  
3.2 En relació amb els lliuraments pendents de justificar, inclosos els previstos en l'apartat anterior, han de quedar íntegrament justificats en data 18 de desembre, bé amb les justificacions de pagaments corresponents, bé amb lliurament de taló, pels fons lliurats i no justificats.
  
3.3 No obstant el que diu l'apartat 3.2, anteriorment assenyalat, els fons lliurats a justificar per al pagament d'expropiacions, podrà presentar-se en les intervencions delegades fins al dia 23 de desembre, el reintegrament dels fons no invertits, i fins al 30 de desembre del mateix mes, els comptes justificatius d'aquests fons.
  
4. Expedició i tramitació de documents comptables relatius al pressupost de despeses (exclosos els fons lliurats a justificar)
  
4.1 Els serveis de gestió de les distintes conselleries podran proposar els documents comptables i tramitar a les intervencions delegades en els terminis següents:
  
a) Fins al 15 de desembre, quan es tracte de documents que requerisquen per a la tramitació posteriors fases pressupostàries.
  
b) Fins al 28 de desembre, aquells documents que comprenguen la fase de proposta de pagament (fase comptable K).
  
4.2 En relació amb els fons de caixa fixa:
  
a) Tots els fons disposats hauran de quedar justificats amb el corresponent document comptable en fase K en el termini previst per a aquest.
  
b) El dia 22 de desembre és l'últim dia hàbil per a realitzar pagaments a càrrec d'aquests fons.
  
c) La data de proposta dels documents comptables corresponents a la seua justificació és la prevista per a la de les despeses, assenyalada en l'anterior apartat 4.1.b.
  
4.3 Des de l'entrada en vigor d'aquesta ordre si s'han iniciat subhastes, concursos o concurrències de licitació per a adjudicació directa, atés que els contractes es formalitzen a partir de la recepció de la resolució d'adjudicació de l'obra, bé o servei, podrà ser objecte de la tramitació oportuna, dins dels terminis assenyalats, el document D, que quedarà provisionalment justificat amb còpia de la resolució d'adjudicació.
  
El contracte serà posteriorment incorporat al document D i s'adjuntarà, necessàriament, amb el primer pagament que es tramite o obligació que es reconega.
  
5. Tramitació d'expedients de modificació de crèdit
  
5.1 S'estableix el dia 16 de novembre com a data límit per a la recepció en la Direcció General de Pressupostos de:
  
a) Propostes de modificació pressupostària.
  
b) Modificacions tramitades en aplicació de l'article 20 de la Llei 15/1997, de Pressupostos per a 1998.
  
c) Variació en les estimacions dels projectes d'inversió.
  
d) Variació dels límits establits en l'article 29 del Text Refós de la Llei d'Hisenda Pública.
  
Aquesta data no s'aplicarà a les propostes que donen cobertura a obligacions d'exercicis tancats, sentències judicials, i aquelles el finançament de les quals correspon a fons finalistes.
  
No obstant això, la Direcció General de Pressupostos, atenent criteris de política pressupostària, podrà sotmetre, en tot moment, al conseller d'Economia, Hisenda i Administració Pública, la iniciació d'aquelles modificacions que siguen necessàries.
  
5.2 Fins al dia 21 de desembre, en relació amb les despeses finançades amb fons finalistes, i considerant el procediment de tramesa i justificació a què estan subjectes, les conselleries que les gestionen hauran de trametre la relació de saldos disponibles i d'autorització que no vagen a executar-se en el que resta d'exercici, perquè s'hi puguen realitzar els ajustaments comptables necessaris, i així evitar desajustaments temporals entre els ingressos finalistes i les despeses afectades per aquells.
  
6. De les formalitzacions
  
La Intervenció General, per conducte de les seues intervencions delegades, tramitarà totes les formalitzacions que calguen, fins al tancament de l'exercici, en aquells supòsits d'errades en els documents de proposta o documents comptables, sempre que les disponibilitats pressupostàries ho permeten.
  
7. La comptabilització de les obligacions de tracte consecutiu o d'anàloga naturalesa, el naixement efectiu de les quals haja de produir-se entre els dies 20 a 31 de desembre, s'efectuarà d'acord amb el que disposa la instrucció de 25 de setembre de 1995, de la Intervenció General de la Generalitat Valenciana.
  
8. Queda exclosa dels terminis i requisits establits en aquesta ordre, la tramitació dels documents que realitza l'organisme pagador de les ajudes Feoga-Garantia en la Comunitat Valenciana.
  
9. Del desplegament d'aquesta ordre
  
S'autoritza la Intervenció General a dictar les instruccions que siguen necessàries per a l'aplicació del que disposa aquesta ordre.
  
València, 27 d'octubre de 1998
  
El conseller d'Economia, Hisenda i Administració Pública,


Còpia Permalink ELI